Bieži vien juridiskā persona vai juridiskais veidojums veic darījumus savā vārdā, bet patiesībā kādas fiziskās personas uzdevumā, kura būs ieguvēja no attiecīgā darījuma.
Praksē ir novēroti gadījumi, kad, izmantojot darījumos citas personas, aiz ārēji šķietami ikdienišķa darījuma (nekustamā īpašuma pārdošana, dārgu sadzīves priekšmetu vai greznumlietu pārdošana) tiek slēpts kukulis kādai amatpersonai.
Noskaidrojot klienta patiesā labuma guvējus un to, vai šīs personas nav politiski ietekmīgas personas, komersants var pasargāt sevi no neapzinātas iesaistīšanās dažāda veida noziedzīgos nodarījumos, kuri var sagraut komersanta reputāciju uzņēmējdarbības vidē.